**ტენდერი ვიდეორგოლის მომზადებაზე**

სს ,,კორპორაცია ფოთის საზღვაო ნავსადგური“ იწვევს კომპანიებს ტენდერში მონაწილეობის მისაღებად, რომელიც უკავშირდება **ორი** ვიდეორგოლის მომზადებას.

ვიდეორგოლების მიზანია:

1. *კორპორაცია ფოთის საზღვაო ნავსადგურის ტერიტორიაზე არსებული ღია საწყობისა („პლაზა“) და საკონტეინერო საწყობში არსებული გადატვირთვებისთვის გამიზნული დახურული ტერიტორიის გადაღება და სამიზნე აუდიტორიისთვის გაცნობა; ნავსადგურის მხრიდან კლიენტებზე მორგებული სერვისების გაცნობა და პოპულარიზაცია.*
2. *საზოგადოების ინფორმირება, კორპორაცია ფოთის საზღვაო ნავსადგურის საქმიანობის შესახებ (თანამშრომლების მონაწილეობით).*

**სამუშაოს აღწერა:**

* ვიდეორგოლები უნდა მომზადდეს ფოთის საზღვაო ნავსადგურში.
* ,,პლაზას“ შესახებ ვიდეორგოლის ქრონომეტრაჟი განსაზღვრულია 35-40 წამამდე;   
  თანამშრომლების ჩართულობით მომზადებული ვიდეორგოლის ქრონომეტრაჟი განსაზღვრულია 1:30-დან 2:00 წუთამდე.
* ვიდეორგოლებისთვის რესპონდენტებს განსაზღვრავს დამკვეთი, თუმცა **სცენარის** შემუშავება უნდა მოხდეს კონტრაქტორის მიერ დამკვეთთან შეთანხმებით;
* კონტრაქტორი შეიმუშავებს ვიდეორგოლების სცენარს (შინაარსის, გადაღების, მუსიკალური გაფორმებისა და დიზაინის ჩათვლით), ასევე, უზრუნველყოფს გამართულ და მაღალი დონის გადაღების პროცესს, მონტაჟს, ფერთა კორექციას, მუსიკისა და ხმოვანი ეფექტების (კადრს გარეთ ხმა) კორექციას;
* ინტერვიუსთან ერთად ვიდეორგოლებს უნდა ჰქონდეს გრაფიკული გაფორმება (ტიტრები, მნიშვნელოვანი ფრაზები);
* ვიდეორგოლებს, საჭიროების მიხედვით, თან უნდა ერთვოდეს Voice-over და სუბტიტრები. ტიტრების თარგმნა, მაღალ დონეზე, უზრუნველყოფილი უნდა იყოს კონტრაქტორის მიერ.

**შენიშვნა:**

* სამუშაო უნდა განხორციელდეს ხელშეკრულების დადებიდან 15 კალენდარული დღის ვადაში;
* ვიდეორგოლის გავრცელება შესაძლებელი უნდა იყოს, როგორც სოციალურ ქსელში, ისე სატელევიზიო სივრცეში.

ვ**იდეორგოლის გადაღება უნდა მოხდეს შემდეგი ტექნიკური მახასიათებლებით:**

* ფორმატი FULL HD (1920x1080). ვიდეორგოლის მონტაჟი უნდა მოხდეს უახლესი პროგრამებით.

**ტენდერში მონაწილეობის საკვალიფიკაციო მოთხოვნები:**

* ტენდერში მონაწილეობა შეუძლია, საქართველოში რეგისტრირებულ კომპანიებს;
* კომპანიას უნდა ჰქონდეს მინიმუმ 3 წლიანი სამუშაო გამოცდილება ტენდერით განსაზღვრული დავალების მიმართულებით;
* სასურველია კომპანიას ჰქონდეს მსგავსი ვიდეო რგოლის მომზადების გამოცდილება;
* სასურველია საერთაშორისო ორგანიზაციებთან მუშაობის გამოცდილება;

**დაინტერესებულმა კომპანიამ უნდა წარმოადგინოს:**

* ინფორმაცია კომპანიის შესახებ (პორტფოლიო);
* მინიმუმ 3 ვიდეორგოლის ბმული განთავსებული youtube.com-ზე;
* ტექნიკური წინადადება: პროდუქციის მიწოდების პირობები, მომსახურების გაწევის ვადები (დაწყებისა და დასრულების თარიღი);
* ფინანსური წინადადება: მომსახურების სრული ღირებულება, **დღგ-ს გარეშე.**

სატენდერო დოკუმენტაცია დამოწმებული პასუხისმგებელი პირის მიერ უნდა გამოიგზავნოს ელექტრონული ფორმით შემდეგ მისამართზე: nino.tabatadze@apmterminals.com

ტენდერთან დაკავშირებული ყველა შეკითხვა ან განმარტება **2021 წლის 27 აგვისტოს ჩათვლით,** შეგიძლიათ გამოგზავნოთ შემდეგ მისამართზე: nino.tabatadze@apmterminals.com

**დაინტერესებულმა პირებმა წინადადებები უნდა წარმოადგინონ არაუგვიანეს 2021 წლის 30 აგვისტოს 15:00 საათისა.**